Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 778/11/8802	Košice I, 18.11.2014
EEČ : 2-63-347-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 18.11.2014, spisová značka 1 Pv 778/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach dňa 3.8.2011 okolo 14,35 h viedol nákladné motorové vozidlo Tatra 815 ev. č. XXXXX po Vodárenskej ulici v ľavom jazdnom pruhu a po odbočení doľava na Hlinkovú ulicu v rozpore s ustanovením § 10 ods.6 zákona č.8/2009 Z. z. o cestnej premávke v znení noviel prešiel do pravého jazdného pruhu, kde za-chytil tam premávajúce osobné motorové vozidlo VW Polo ev. č. XXXXX ktoré viedol XXXXX, ktorý pri zrážke utrpel pomliaždenie hlavy bez otrasu mozgu, pomliaždenie ľavého kolenného kĺbu ťažšieho stupňa, pomliaž-denie ľavého oka, pomliaždenie tváre a drobné ranky na tvári vľavo a na pravom predlaktí s dobou liečenia od 3.8.2011 do 30.8.201. 

Uznesením prokurátora Okresnej prokuratúry XXXXX I zo dňa 18.11.2014, spisová značka 1 Pv 778/11/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
Uznesením prokurátora Okresnej prokuratúry XXXXX I sp. zn. 1Pv778/11-17 zo dňa 25.2.2013 bolo podľa § 216 ods. 1 Trestného poriadku podmienečne zastavené trestné  stíhanie obvineného XXXXX pre  prečin ublíženia na zdraví podľa § 158 Trestného zákona, ktorý  mal  spáchať tak, že v Košiciach dňa 3.8.2011 okolo 14,35 h viedol nákladné motorové vozidlo Tatra 815 ev. č. XXXXX po Vodárenskej ulici v ľavom jazdnom pruhu a po odbočení doľava na Hlinkovú ulicu v rozpore s ustanovením § 10 ods.6 zákona č.8/2009 Z. z. o cestnej premávke v znení noviel prešiel do pravého jazdného pruhu, kde za-chytil tam premávajúce osobné motorové vozidlo VW Polo ev. č. XXXXX ktoré viedol XXXXX, ktorý pri zrážke utrpel pomliaždenie hlavy bez otrasu mozgu, pomliaždenie ľavého kolenného kĺbu ťažšieho stupňa, pomliaž-denie ľavého oka, pomliaždenie tváre a drobné ranky na tvári vľavo a na pravom predlaktí s dobou liečenia od 3.8.2011 do 30.8.201. 

Podľa § 216 ods. 2 Trestného poriadku bola obvinenému XXXXX určená skúšobnú dobu  v trvaní 18 mesiacov.

Rozhodnutie prokurátora o podmienečnom zastavení trestného stíhania obvineného XXXXX pre prečin ublíženia na zdraví podľa § 158 Trest-ného zákona zo dňa 25.2.2013 nadobudlo právoplatnosť dňa 5.3.2013 a uložená skúšobná doba v trvaní 18 mesiacov obvinenému uplynula dňom 5.9.2014.

Obvinený XXXXX počas skúšobnej doby od 5.3.2013 do 5.9.2014 viedol riadny život, nevedie sa proti nemu trestné stíhanie, podľa aktu-álneho odpisu z registra trestov nebol súdne trestaný, nemá novšie záznamy v evidenčnej karte vodiča a ani v ústrednej evidencii priestupkov. 
 
Pretože obvinený XXXXX počas skúšobnej doby viedol riadny život a nebol súdne trestaný možno prijať záver, že spáchaný prečin, pre ktorý bolo podmienečne zastavené trestné stíhanie, bolo iba výnimočným vybočením z vedenia riadneho života a preto možno rozhodnúť, že sa v skúšobnej dobe podmienečného zastavenia trestného stíhania osvedčil.

Podľa § 217 ods.4 Trestného poriadku právoplatnosťou uznesenia o tom, že sa obvinený XXXXX počas skúšobnej doby podmienečného zastave-nia trestného stíhania osvedčil nastávajú účinky zastavenia trestného stíhania podľa § 9 ods.1 písm. e) Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor